Document ID: 31994R3063

KOMISSION ASETUS (EY) N:o 3063/94,
annettu 15 päivänä joulukuuta 1994,
tuoreiden hedelmien ja vihannesten yhteisistä laatuvaatimuksista väliaikaisesti poikkeamista koskevista edellytyksistä itävaltalaisten ja suomalaisten tuotteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Norjan, Itävallan, Suomen ja Ruotsin liittymisasiakirjan ja erityisesti sen 150 artiklan 3 kohdan,
sekä katsoo, että
hedelmien ja vihannesten yhteisestä markkinajärjestelystä 18 päivänä toukokuuta 1972 annetussa neuvoston asetuksessa (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 2753/94(2), säädetään tuoreina kuluttajille toimitettavien hedelmien ja vihannesten laatuvaatimuksista; mainitun asetuksen liitteessä I määrätään tuotteet, joihin yhteisiä laatuvaatimuksia sovelletaan,
liittymisasiakirjan liitteessä XV määrätään, että yhteisiä laatuvaatimuksia sovelletaan määriteltävien siirtymäkausien ajan kyseisiin itävaltalaisiin ja suomalaisiin tuotteisiin, poiketen siitä, mitä asetuksen (ETY) N:o 1035/72 2 artiklassa säädetään, ja edellytyksin, jotka on vahvistettava; edellä tarkoitetut edellytykset olisi viipymättä täsmennettävä,
liittymisasiakirjan 150 artiklan mukaan tässä asetuksessa tarkoitetut toimenpiteet voidaan toteuttaa ennen Itävallan ja Suomen liittymistä ja ne tulevat voimaan liittymisasiakirjan voimaantulopäivänä, jollei liittymisasiakirjassa toisin määrätä, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Itävallassa ja Suomessa tuotetut tuoreet hedelmät ja vihannekset vapautetaan yhteisten laatuvaatimusten noudattamisesta silloin, kun niitä pidetään kaupan näiden maiden kansallisilla markkinoilla, sanotun kuitenkaan rajoittamatta asetuksen (ETY) N:o 1035/72 12 artiklan 1 kohdan toisen alakohdan nojalla annettujen säännösten soveltamista.
2 artikla
Itävallan ja Suomen toimivaltaisten viranomaisten on siirtymäkausien aikana sitouduttava noudattamaan asteittain ja yleisesti yhteisiä laatuvaatimuksia.
3 artikla
Tämä asetus tulee voimaan päivänä, jona liittymisasiakirja tulee voimaan.
Sitä sovelletaan Itävallassa kolmen vuoden ajan ja Suomessa kahden vuoden ajan asetuksen voimaantulosta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1994.

Labels: 7
18
17
15